Bodi ya arugamiriri anene a bengi ya thii World Bank ni mahitukia kigina gia ciringi billion 2.3 cia guteithia bururi wa Kenya kuhurana na ukiaa. Kigina kiu nigitanyitwo kwambiriria mutaratara uretwo National Social Safety Net Program. Mutaratara ucio utanyitwo kunyitithania mitaratara ingi ya githirikari na gucigacirithia niguo cituike cia kiguni kuri muingi wa bururi. Ningi kigina kiu nigitanyite kugacirithia miturire ya andu makiria ya million 3.3 aria magumiirwo ni ukiaa bururiiini gukinyiria mwaka wa 2017. Mitaratara imwe itano iria ikuingira thiiini wa mubango ucio ni hamwe na kiginagia ciana cia ndigwa na cia ngoriaii kia andu aria magumiirwo ni ngaragu nikio Hunger Safety Net Program, kia andu akuru Older Persons Cash Transfer, kigina gia kuguithia mathogora ma irio matauniiini nikio Urban Food Subsidy Cash Transferna kia andu aria mena mawathe ma gikiro kia iguru nikio Persons with Severe Disability Cash Transfer.Kigina kiu kiria gikuma International Development Association gikunengerwo bururi wa Kenya na matina ma miaka inna ota uria mitaratara mwanya iguthii nambere kuhingio.
kik_Latn